turjo4nis/wikipedia-bn-dump-20250701 huggingface dataset:
প্রতুল ভট্টাচার্য

প্রতুল ভট্টাচার্য বা প্রতুলচন্দ্র ভট্টাচার্য (১৬ জানুয়ারি, ১৯০০ - ২৯ আগস্ট, ১৯৭৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ছাত্রাবস্থাতেই বিপ্লবী নেতা হেমেন্দ্রকিশোর আচার্য চৌধুরীর প্রভাবে যুগান্তর দলের সঙ্গে যুক্ত হন। ময়মনসিংহে শিক্ষা শেষ করে কলকাতায় আইন কলেজে পড়ার সময় বেঙ্গল ক্রিমিনাল ল অ্যাামেন্ডমেন্ট অ্যাক্টে আটক বন্দি হিসেবে জেলে থাকেন। ১৯২৮ সালে মুক্ত হন। ঐ বছরই কলকাতা কংগ্রেসে সুভাষচন্দ্র বসুর নেতৃত্বে পরিচালিত স্বেচ্ছাসেবক বাহিনীর সহ দলনেতার ভূমিকা গ্রহণ করেন। ঐ আধা-সামরিক বাহিনী গঠন করার উদ্দেশ্য ছিলো ভবিষ্যতে বিপ্লবী কর্মকাণ্ডের প্রস্তুতি। ১৯৩০ সালে তিন আইনে ধরা পড়ে ভারতের বিভিন্ন কারাগারে থাকেন। ১৯৩৮ সনে মুক্তি পাবার পর থেকে আমৃত্যু বাংলাদেশের কমিউনিস্ট পার্টির সদস্য ছিলেন। পূর্ব বাংলার মুক্তি আন্দোলনের সময় বহুভাবে এই আন্দোলনকে সাহায্য করেছেন। তিনি ব্রিটিশ রাজের জেলে মোট ১০ বছর বন্দি ছিলেন।

জন্ম
প্রতুল ভট্টাচার্যের জন্ম নেত্রকোণা জেলার কেন্দুয়া উপজেলায়। তার পিতার নাম গোবিন্দচন্দ্র ভট্টাচার্য।

তথ্যসূত্র

 

১৯০০-এ জন্ম
পূর্ববঙ্গে জন্ম
১৯৭৮-এ মৃত্যু
বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
বাংলাদেশী মার্ক্সবাদী
নেত্রকোণা জেলার ব্যক্তি
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
যোগেন্দ্রনাথ চক্রবর্তী

যোগেন্দ্রনাথ চক্রবর্তী, বা রামচন্দর (? - ২৭ মার্চ, ১৯১৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিপ্লবী অনুশীলন দলের সভ্য ছিলেন। শ্রীহট্টের একটি আশ্রমের অধিবাসী স্ত্রী-পুরুষদের উপর পুলিসি অত্যাচারের প্রতিশোধ গ্রহণের জন্য এস.ডি.ও. গর্ডন সাহেবকে হত্যার উদ্দেশ্যে বোমা নিয়ে সাহেবের বাংলোয় যান যোগেন্দ্রনাথ। দুর্ভাগ্যক্রমে নিজের হাতেই বোমাটি ফেটে যাওয়ায় তিনি মারা যান।

জন্ম
যোগেন্দ্রনাথ চক্রবর্তীর জন্ম নেত্রকোণা জেলার আটপাড়া উপজেলার দিয়ারা গ্রামে।।

মৌলভীবাজার দুর্ঘটনা
সিলেটের বর্তমান মৌলভীবাজার জেলার অরুণাচল জগৎসী আশ্রমে সাধুদের ওপর পুলিসের অত্যাচার হয়েছিলো এবং এজন্য মহকুমা হাকিম গর্ডন সাহেব দায়ী ছিলেন। অনুশীলনের নেতারা গর্ডন সাহেবকে শাস্তি দেওয়ার জন্য যোগেন্দ্রনাথ চক্রবর্তী, তারাপ্রসন্ন বল, ও অমৃতলাল সরকারকে পাঠান। যোগেন্দ্রনাথ চক্রবর্তীর সাথে একটি বোমা ও পিস্তল ছিলো। কাটা তারের বেড়া পার হওয়ার সময় ঘোর অন্ধকার রাত্রে যোগেন্দ্র হোঁচট খেয়ে পড়ে যান। সঙ্গে সঙ্গে বোমা ফাটে এবং নিজ বোমায় যোগেন্দ্র নিহত এবং অপর দুজন আহত হন। যোগেন্দ্রের দেহ ঘটনাস্থলে পড়ে থাকে, অপর দুজন অতি কষ্টে দলের কর্মী লালমোহন দে'র সাহায্যে পলায়ন করে ঢাকায় আসতে সক্ষম হন। যোগেন্দ্রের দেহ শনাক্ত করার জন্য সরকার ১৫ হাজার টাকা পুরস্কার ঘোষণা করেছিল।

তথ্যসূত্র 

১৯১৩-এ মৃত্যু
বাংলাদেশী বিপ্লবী
পূর্ববঙ্গে জন্ম
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
নেত্রকোণা জেলার ব্যক্তি
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
মাইকেল কারবেরি

মাইকেল আলেকজান্ডার কারবেরি (; জন্ম: ২৯ সেপ্টেম্বর, ১৯৮০) লন্ডনের ক্রয়ডন এলাকায় জন্মগ্রহণকারী  ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে খেলছেন তিনি। বামহাতি উদ্বোধনী ব্যাটসম্যান হিসেবে খেলে থাকেন মাইকেল কারবেরি। এছাড়াও, ডানহাতি অফ ব্রেক বোলিংয়ে পারদর্শী তিনি। ঘরোয়া ক্রিকেটে হ্যাম্পশায়ারের প্রতিনিধিত্ব করছেন তিনি।

প্রারম্ভিক জীবন 
গায়ানিজ ও বজন বংশোদ্ভূত পরিবারের সন্তান তিনি। ওয়েস্ট উইকহামের সেন্ট জন রিগবি কলেজে অধ্যয়ন করেন। সারে দলের মাধ্যমে তার কাউন্টি ক্রিকেটে খেলা শুরু করেন। একই সময়ে সারে ক্রিকেট বোর্ডেও খেলেন তিনি। ২০০১-২০০২ পর্যন্ত সারে দলে খেলার পর কেন্টে যোগ দেন। ২০০৩ থেকে ২০০৫ সাল পর্যন্ত কেন্টে অবস্থান করেন। এরপর ২০০৬ মৌসুমে হ্যাম্পশায়ারে খেলছেন। আন্তর্জাতিক ক্রিকেট অঙ্গনে ইংল্যান্ড লায়ন্সের পক্ষে খেলেন।

২০০৬ সালে টুয়েন্টি২০ কাপে ২৭.৭৫ গড়ে ২২২ রান তোলেন। তন্মধ্যে মিডলসেক্সের বিপক্ষে সর্বোচ্চ ৯০ রান তোলেন। এরফলে ইংল্যান্ড এ দলের সদস্য হিসেবে বাংলাদেশ সফর করেন তিনি।

খেলোয়াড়ী জীবন 
২০০৯-১০ মৌসুমে স্বাগতিক বাংলাদেশের বিপক্ষে তার টেস্ট অভিষেক ঘটে। বাংলাদেশ সফরে তিনি নিয়মিত অধিনায়ক অ্যান্ড্রু স্ট্রসের পরিবর্তে চলতি দায়িত্বে থাকা অ্যালাস্টেয়ার কুকের সাথে ব্যাটিংয় উদ্বোধনে নামার জন্য টেস্ট দলে অন্তর্ভুক্ত হন। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ঐ টেস্টে উদ্বোধনী জুটিতে ৭২ রান তোলেন। ব্যক্তিগত ৩০ রানে মাহমুদুল্লাহ রিয়াদের বলে এলবিডব্লিউর শিকারে পরিণত হন। আব্দুর রাজ্জাক তার প্রথম টেস্টের দ্বিতীয় ইনিংসে কারবেরিকে আউট করেন। ঐ ইনিংসে ৩৪ রান সংগ্রহ করেন তিনি। তাস্বত্ত্বেও ইংল্যান্ড দল ১৮১ রানের জয় পায়। এছাড়াও বাংলাদেশের প্রথম ইনিংসে নাইম ইসলামকে রান আউট করে নিজস্ব সেরা ফিল্ডিং নৈপুণ্য প্রদর্শন করেন।

২০১৩ সালের গ্রীষ্মে অস্ট্রেলিয়ার বিপক্ষে টুয়েন্টি২০ আন্তর্জাতিক ও একদিনের আন্তর্জাতিকে খেলার জন্য মনোনীত হন তিনি। ১৪ সেপ্টেম্বর ম্যাথু ওয়েদের ক্যাচ নেন একহাতে। এরপর চতুর্থ খেলায় নিজস্ব প্রথম অর্ধ-শতক তোলেন। ২৩ সেপ্টেম্বর, ২০১৩ তারিখে অ্যাশেজ সিরিজে খেলার জন্য আমন্ত্রণ জানানো হয়। অস্ট্রেলিয়া সফরে ব্রিসবেনে অনুষ্ঠিত প্রথম টেস্টে খেলেন। দ্বিতীয় দিনে দলনায়ক কুকের সাথে খেলেন ও ইনিংসের সর্বোচ্চ ৪০ রান তোলেন। দ্বিতীয় টেস্টে অ্যাডিলেডে নিজস্ব প্রথম টেস্ট অর্ধ-শতক সংগ্রহ করেন। কিন্তু তাড়াহুড়োর কারণে তিনি ভাল করতে পারেননি। কিন্তু রুট, বেল ও কুকের সংগ্রহকে অতিক্রম করে ইংল্যান্ডের ব্যাটিং গড়ে তৃতীয় স্থানে ছিলেন।

তথ্যসূত্র

আরও দেখুন 
 অ্যান্ড্রু টাই
 জাস্টিন ল্যাঙ্গার
 ফিদেল অ্যাডওয়ার্ডস
 ২০১৩-১৪ অ্যাশেজ সিরিজ

বহিঃসংযোগ 
 
 
 

১৯৮০-এ জন্ম
জীবিত ব্যক্তি
ইংরেজ ক্রিকেটার
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
ইংল্যান্ডের টুয়েন্টি২০ আন্তর্জাতিক ক্রিকেটার
সারে ক্রিকেট বোর্ডের ক্রিকেটার
সারের ক্রিকেটার
কেন্টের ক্রিকেটার
হ্যাম্পশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
এনবিসি ডেনিস কম্পটন পুরস্কার বিজয়ী
পার্থ স্কর্চার্সের ক্রিকেটার
লিচেস্টারশায়ারের ক্রিকেটার
কৃষ্ণাঙ্গ ইংরেজ ক্রীড়াবিদ
ক্রয়ডনের ব্যক্তি
বিন রোয়ে

বিন রোয়ে (ইংরেজি: Without Crying) হল শাহজাদ কাশ্মীরি ও মোমিনা মুরাদ পরিচালিত ২০১৫ সালের একটি পাকিস্তানি চলচ্চিত্র। চলচ্চিত্রটি নির্মাণ করেছেন মোমিনা মুরাদ এবং অভিনয়ে ছিলেন অভিনেত্রী মাহিরা খান, অভিনেতা হুমায়ুন সায়িদ, আরমিনা খান, জেবা বখতিয়ার, জাভেদ শেইখ এবং আরও অনেকে। হাইসাম হুসাইন চলচ্চিত্রটির একটি সঙ্গীতের পরিচালনা করেছেন। ২০১৫র ১৮ই জুন ঈদুল ফিতরের দিন চলচ্চিত্রটি জাতীয় ও আন্তর্জাতিকভাবে মুক্তি পায়। মুক্তির আগে ও পরে বক্স অফিস সমালোচকদের কাছে ছবিটি ব্যাপকভাবে প্রশংসিত হয়। চলচ্চিত্রটি পাকিস্তানি লেখক ফারহাত ইশতিয়াকের বিন রোয়ে আসু নামক উপন্যাস অবলম্বনে নির্মাণ করা হয়েছে, যার কাহিনী সাবা ও ইরতিজা নামক দম্পতি এবং তৃতীয় ব্যক্তি হিসেবে সাবার অজ্ঞাত বোন সামানের ত্রিভুজ প্রেম কে ঘিরে আবর্তিত হয়েছে।

অভিনয় 
 মাহিরা খান - সাবা চরিত্রে
 হুমায়ুন সায়িদ - ইরতাজা চরিত্রে
 আরমিনা খান - সামান, সাবাড় বড় বোন চরিত্রে
 জেবা বখতিয়ার - সাবা এবং সানামের বাবা চরিত্রে
 জাভেদ শেইখ - সাবা এবং সানামের মা চরিত্রে
 জাহানজেব খান - জাফর চরিত্রে
 আজরা মানসুর - দাদী চরিত্রে
 আদিল হুসাইন - "বাল্লে বাল্লে" নামক গানে বিশেষ উপস্থিতি চরিত্রে

তথ্যসূত্র

বহিঃসংযোগ
 
 
 

২০১৫-এর চলচ্চিত্র
পাকিস্তানি চলচ্চিত্র
পাকিস্তানি নাট্য চলচ্চিত্র
২০১০-দশকের রোমান্টিক নাট্য চলচ্চিত্র
প্রণয়ধর্মী উপন্যাস অবলম্বনে চলচ্চিত্র
পরিচালকের প্রথম চলচ্চিত্র
পাকিস্তানি প্রণয়ধর্মী নাট্য চলচ্চিত্র
২০১৫-এর পরিচালনায় অভিষেক চলচ্চিত্র
২০১০-এর দশকের উর্দু ভাষার চলচ্চিত্র
বিগ শো

পল ডোনাল্ড উইট জুনিয়র (জন্ম ৮ ফেব্রুয়ারি ১৯৭২) একজন মার্কিন পেশাদার কুস্তিগির ও অভিনেতা। তিনি অল এলিট রেসলিংয়ে (এইডাব্লিউ) একজন রিং পারফর্মার হিসেবে এবং এর ওয়েব টেলিভিশন অনুষ্ঠান এইডাব্লিউ ডার্ক: এলিভেশন-এ তার প্রকৃত নাম পল উইট নামে ভাষ্যকার হিসেবে চুক্তিবদ্ধ। তিনি ১৯৯৯ থেকে ২০২১ সাল পর্যন্ত ডাব্লিউডাব্লিউই (প্রাক্তন ওয়ার্ল্ড রেসলিং ফেডারেশন) সময়কালে তার রিং নাম দ্য বিগ শো নামে এবং ১৯৯৫ থেকে ১৯৯৯ সালে ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ)-তে দ্য জায়ান্ট নামে সুপরিচিত।

উইট ১৯৯৪ সালে তার কর্মজীবন শুরু করেন। ১৯৯৫ সালে তিনি ডাব্লিউসিডাব্লিউর সাথে চুক্তিবদ্ধ হন। তার বিশাল দেহের কারণে তার নামকরণ করা হয় দ্য জায়ান্ট (এবং তাকে আন্দ্রে দ্য জায়ান্টের পুত্র হিসেবে পরিচয় করিয়ে দেওয়া হয়)। ১৯৯৯ সালের শুরুর দিকে তিনি ডাব্লিউসিডাব্লিউ ছেড়ে ওয়ার্ল্ড রেসলিং ফেডারেশনে (ডাব্লিউডাব্লিউএফ) যোগদান করেন। ডাব্লিউডাব্লিউএফ/ডাব্লিউডাব্লিউই ও ডাব্লিউসিডাব্লিউয়ে তিনি সাতবার বিশ্ব চ্যাম্পিয়ন হন, তন্মধ্যে দুইবার ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়নশিপ, দুইবার ডাব্লিউডাব্লিউএফ/ডাব্লিউডাব্লিউই চ্যাম্পিয়নশিপ, দুইবার ডাব্লিউডাব্লিউই'র ওয়ার্ল্ড হেভিওয়েট চ্যাম্পিয়নশিপ এবং একবার ইসিডাব্লিউ ওয়ার্ল্ড হেভিওয়েট চ্যাম্পিয়নশিপ জিতেন। ফলে তিনি এই চারটি শিরোপাজয়ী একমাত্র কুস্তিগির। তিনি ১১ বার বিশ্ব ট্যাগ টিম চ্যাম্পিয়ন হন, তন্মধ্যে একাধিকবার ভিন্ন ভিন্ন সঙ্গীকে নিয়ে ডাব্লিউডাব্লিউএফ/ওয়ার্ল্ড, ডাব্লিউডাব্লিউই ও ডাব্লিউসিডাব্লিউ ট্যাগ টিম চ্যাম্পিয়নশিপ জিতেন। আন্তঃমহাদেশীয়, মার্কিন যুক্তরাষ্ট্র ও হার্ডকোর চ্যাম্পিয়নশিপ জয়ী বিগ শো ডাব্লিউডাব্লিউইর ইতিহাসে ২৪টি ত্রয়ী মুকুট ও ১২টি গ্র্যান্ড স্লাম জয়ী। তিনি ওয়ার্ল্ড ওয়ার ৩-এ ৬০ জনের রয়্যাল ব্যাটল এবং রেসলম্যানিয়া ৩১-এ ৩০ জনের আন্দ্রে দ্য জায়ান্ট মেমোরিয়াল ব্যাটল রয়্যাল জিতেন।

তথ্যসূত্র

বহিঃসংযোগ

 
 
 

১৯৭২-এ জন্ম
জীবিত ব্যক্তি
মার্কিন চলচ্চিত্র অভিনেতা
মার্কিন পুরুষ পেশাদার কুস্তিগির
ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
ফ্লোরিডার পেশাদার কুস্তিগির
মার্কিন টেলিভিশন অভিনেতা
মার্কিন কণ্ঠাভিনেতা
মার্কিন পুরুষ বাস্কেটবল খেলোয়াড়
পেশাদার কুস্তি ঘোষক
২০শ শতাব্দীর পুরুষ পেশাদার কুস্তিগির
২১শ শতাব্দীর পুরুষ পেশাদার কুস্তিগির
আন্দ্রে দ্য জায়ান্ট মেমোরিয়াল ব্যাটল রয়্যাল বিজয়ী
ইসিডাব্লিউ হেভিওয়েট চ্যাম্পিয়ন/ইসিডাব্লিউ ওয়ার্ল্ড হেভিওয়েট চ্যাম্পিয়ন
ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন
ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন
ডাব্লিউডাব্লিউইর গ্র্যান্ড স্ল্যাম চ্যাম্পিয়ন
ডাব্লিউডাব্লিউএফ/ডাব্লিউডাব্লিউই হার্ডকোর চ্যাম্পিয়ন
২০শ শতাব্দীর মার্কিন পেশাদার কুস্তিগির
২১শ শতাব্দীর মার্কিন পেশাদার কুস্তিগির
পদ্ম পাতার জল

পদ্ম পাতার জল ২০১৫ সালে মুক্তিপ্রাপ্ত বাংলাদেশী ঐতিহাসিক রোমান্টিক নাট্য চলচ্চিত্র। চলচ্চিত্রটির কাহিনি ও চিত্রনাট্য রচনা করেছেন লতিফুল ইসলাম শিবলী এবং পরিচালনা করেছেন তন্ময় তানসেন। ট্রাইপড স্টুডিও ও বি-বাড়ীয়া ফিল্মসের ব্যানারে যৌথভাবে চলচ্চিত্রটি প্রযোজনা করেছেন রাজিব রায়হান, রাজু আহমেদ এবং শেখ আসিফুর রহমান ও গাজী মাহবুব ।এই ছবিটির  
নির্বাহী প্রযোজকের দায়িত্ব ছিলেন "প্রেমের তাজমহল" খ্যাত নির্মাতা গাজী মাহবুব ।ব্রিটিশ ঔপনিবেশিক সময়ের গল্পকে কেন্দ্র করে গড়ে উঠেছে এই চলচ্চিত্রের কাহিনি। চলচ্চিত্রে অভিনয় করেছেন মামনুন হাসান ইমন, বিদ্যা সিনহা সাহা মীম, তারিক আনাম খান, চিত্রলেখা গুহ, নিমা রহমান, অমিত হাসান প্রমুখ এবং বিশেষ চরিত্রে অভিনয় করেছেন নিপুণ আক্তার। চলচ্চিত্রটি ২০১৫ সালের ১৮ জুলাই মুক্তি পায়।

কাহিনিসংক্ষেপ
ব্রিটিশ ঔপনিবেশিক সময়কার এক বাঈজি বাড়ির গল্প নিয়ে এই চলচ্চিত্রের কাহিনি গড়ে উঠেছে। একজন সরল কবি উচ্চশিক্ষার জন্য গ্রাম থেকে শহরে যায়। জাগতিক চাকচিক্য তাকে কখনোই আকর্ষণ না করলেও বন্ধুদের পাল্লায় পড়ে একদিন তাকে যেতে হয় শহরের শ্রেষ্ঠ বাঈজীর মহলে। সেথানে সুন্দরী বাঈজীর রূপ নৃত্যকলা সঙ্গীতে আকৃষ্ট হয়ে নিজের কবিতায় সেই মুগ্ধতা প্রকাশ করতে থাকে। পোশাদার বাঈজীর নিকট কবিতার কোন মূল্য নেই। একদিন একটি বাঊজীর কানের একটি ঝুমকা কবিকে পৌছে দেয় বাঈজী মহলের সীমানার ভেতরে যেখানে সকলের প্রবেশ নিষেধ। ধীরে ধীরে প্রকাশ হতে থাকে ঊনবিংশ শতাব্দীর চাকচিক্যময় বাঈজী মহলের ভেতরের ঘটনা। এদিকে কবি ধীরে ধীরে সীমানা ভেঙে বাঈজীর সাথে ঘনিষ্ঠ সম্পর্ক তৈরি করতে চেষ্টা করে।

অভিনয়ে 
 মামনুন হাসান ইমন – রিজোয়ান
 বিদ্যা সিনহা সাহা মীম – ফুলেশ্বরী
 তারিক আনাম খান
 চিত্রলেখা গুহ
 নিমা রহমান
 অমিত হাসান
 আবু হেনা রনি – বিষু
 নিপুণ আক্তার
 রোমানা স্বর্ণা
 অনন্ত হীরা
 পীরজাদা হারুন
 শহীদুজ্জামান সেলিম – সরফরাজ

সাউন্ডট্র্যাক
চলচ্চিত্রে সঙ্গীত আয়োজনে বিভিন্ন সুরকার এবং সঙ্গীতঙ্গ পাশাপাশি বাংলাদেশের দুইটি ব্যান্ড কাজ করে। এদের মধ্যে রয়েছেন আহমেদ ইমতিয়াজ বুলবুল, শায়ান চৌধুরী অর্ণব, এস আই টুটুল, অদিত ওজবার্ট এবং ব্যন্ড শিরোনামহীন ও চিরকুট। গান লিখেছেন যৌথভাবে লতিফুল ইসলাম শিবলী এবং শারমিন সুলতানা। চলচ্চিত্রের বিভিন্ন গানে কণ্ঠ দেন আসিফ আকবর, সাবরিনা পড়শী, নাজমুন মুনিরা ন্যান্সি, দিলশাদ নাহার কনা, এলিটা করিম, শায়ান চৌধুরী অর্ণব, ব্যান্ড শিরোনামহীন প্রমুখ। চলচ্চিত্রর পদ্ম পাতার জল  নামে শিরোনাম সঙ্গীত পরিবেশন করে ব্যান্ড শিরনোমহীন।

তথ্যসূত্র

বহিঃসংযোগ 
 

২০১৫-এর চলচ্চিত্র
২০১০-এর দশকের প্রণয়ধর্মী চলচ্চিত্র
বাংলা ভাষার চলচ্চিত্র
বাংলাদেশী প্রণয়ধর্মী চলচ্চিত্র
বাংলাদেশী ঐতিহাসিক চলচ্চিত্র
২০১০-এর দশকের বাংলা ভাষার চলচ্চিত্র
ব্রিটিশ সাম্রাজ্যের পটভূমিতে চলচ্চিত্র
আহমেদ ইমতিয়াজ বুলবুল সুরারোপিত চলচ্চিত্র
শায়ান চৌধুরী অর্ণব সুরারোপিত চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
বাংলাদেশের পটভূমিতে চলচ্চিত্র
১৯শ শতাব্দীর পটভূমিতে চলচ্চিত্র
২০শ শতাব্দীর পটভূমিতে চলচ্চিত্র
এস আই টুটুল সুরারোপিত চলচ্চিত্র
পার্থ স্কর্চার্স

পার্থ স্কর্চার্স () পশ্চিম অস্ট্রেলিয়ার পার্থভিত্তিক ঘরোয়া টুয়েন্টি২০ প্রতিযোগিতায় অস্ট্রেলীয় ক্রিকেট দল। দলটি বিগ ব্যাশ লীগে পার্থের প্রতিনিধিত্বকারী দল। ক্রিকেট খেলায় দলটি কমলা রঙের পোশাক পরিধান করে।

এ পর্যন্ত দলটি চারটি বিবিএল ফাইনালে খেলার সুযোগ পায়। তন্মধ্যে তিনটিতেই স্বাগতিক ছিল। তৃতীয় ও চতুর্থ মৌসুমের প্রতিযোগিতায় তারা দুইবার শিরোপা জয় করে। ২০১১-১২ মৌসুমে সিডনি সিক্সার্স ও ২০১২-১৩ মৌসুমে ব্রিসবেন হিটের কাছে পরাজিত হলেও বিবিএল-৩ এ হোবার্ট হারিকেন্স ও বিবিএল-৪ এ সিডনি সিক্সার্সকে পরাজিত করে চ্যাম্পিয়ন হয়।

ইতিহাস 
২০১৪ সালে সফলভাবে দলের শিরোপা জয়ে ভূমিকা রেখে সাইমন ক্যাটিচ দলের অধিনায়কত্ব থেকে অবসর নেন। এরপর এ্যাডাম ভোজেস স্কর্চার্সের অধিনায়কত্ব করছেন।

২০১১-১২ মৌসুমে মিকি আর্থার দলের কোচ ছিলেন। কিন্তু জাতীয় দলে কোচ হিসেবে মনোনীত হওয়ায় তাঁর সহকারী লাচলান স্টিভেন্স দল পরিচালনা করেন। এরপর নভেম্বর, ২০১২ সালে জাস্টিন ল্যাঙ্গার স্টিভেন্সের স্থলাভিষিক্ত হন।

দলীয় সদস্য 
আন্তর্জাতিক ক্রিকেটে ক্যাপ পরিধানকারী খেলোয়াড়দেরকে গাঢ় লেখায় দেখানো হয়েছে।

অর্জনসমূহ

ঘরোয়া প্রতিযোগিতা 
বিগ ব্যাশ লীগ:
চ্যাম্পিয়ন (২): ২০১৩-১৪, ২০১৪-১৫
রানার্স-আপ (২): ২০১১-১২, ২০১২-১৩মাইনর প্রিমিয়ার (১): ২০১১-১২
ফাইনাল সিরিজে অংশগ্রহণ (৪): ২০১১-১২, ২০১২-১৩, ২০১৩-১৪, ২০১৪-১৫

আন্তর্জাতিক প্রতিযোগিতা 
চ্যাম্পিয়ন্স লীগ টুয়েন্টি২০:
চ্যাম্পিয়ন (০):
''রানার্স-আপ (০):
অংশগ্রহণ (৪): ২০১২, ২০১৩, ২০১৪, ২০১৫

তথ্যসূত্র

বহিঃসংযোগ 
Big Bash League 

বিগ ব্যাশ লিগের দল
পশ্চিম অস্ট্রেলিয়ার ক্রিকেট দল
২০১১-এ প্রতিষ্ঠিত ক্রীড়া ক্লাব
পার্থ, পশ্চিম অস্ট্রেলিয়ার ক্রীড়া ক্লাব
জোধা আকবর

যোধা আকবর (হিন্দি: जोधा अकबर) আশুতোষ গোয়ারিকর পরিচালিত ২০০৮ সালের ভারতীয় জীবনীমূলক মহাকাব্যিক-প্রণয়ধর্মী চলচ্চিত্র। হায়দার আলির কাহিনীতে ছবিটির চিত্রনাট্য লিখেছেন হায়দার আলি ও আশুতোষ গোয়ারিকর এবং সংলাপ লিখেছেন কে. পি. সাক্সেনা। মুঘল সম্রাট আকবর ও তার স্ত্রী যোধার প্রেমের গল্প নিয়ে নির্মিত ছবিটিতে নাম ভূমিকায় অভিনয় করেছেন হৃতিক রোশন ও ঐশ্বর্যা রাই বচ্চন। এছাড়া অন্যান্য চরিত্রে অভিনয় করেছেন সোনু সুদ, কুলভূষণ খরবন্দ, ইলা অরুণ প্রমুখ।

চলচ্চিত্রটি ২০০৮ সালের ১৫ ফেব্রুয়ারি মুক্তি পায়। এটি সাও পাওলো আন্তর্জাতিক চলচ্চিত্র উৎসবে সেরা বিদেশী ভাষার চলচ্চিত্রের জন্য দর্শক পুরস্কার লাভ করে, গোল্ডেন মিনবার আন্তর্জাতিক চলচ্চিত্র উৎসবে দুটি পুরস্কার, শ্রেষ্ঠ চলচ্চিত্রসহ পাঁচটি ফিল্মফেয়ার পুরস্কার, সাতটি স্টার স্ক্রিন পুরস্কার ও ৩য় এশীয় চলচ্চিত্র পুরস্কারে দুটি বিভাগে মনোনয়ন লাভ করে।

কুশীলব
 হৃতিক রোশন - জালালউদ্দীন মোহাম্মদ আকবর
 ঐশ্বর্যা রাই বচ্চন - রাজকুমারী জোধাবাই
 সোনু সুদ - রাজকুমার সুজ্জামল
 কুলভূষণ খরবন্দ - রাজা বিহারি মল
 সুহাসিনী মুলে - রানী পদ্মাবতী
 রাজা মুরাদ - শামসুদ্দীন আতাগা খান
 পুনম সিনহা - হামিদা বানু বেগম
 রাজেশ বিবেক - চুগতাই খান
 প্রমোদ মোথো - ঠোডরমল
 ইলা অরুণ - মহম অঙ্গ
 দিগ্বিজয় পুরোহিত - রাজ ভগবান দাস
 যুরি সুরি - বৈরাম খান
 সুরেন্দ্র পাল - রানা উদয় সিং
 বিশ্ব এস বাদোলা - সাদির আদাসি
 প্রথমেশ মেহতা - চন্দ্রভান সিং
 সাজি চৌধুরী - আদম খান
 মানব নায়েক নীলাক্ষী

সঙ্গীত
যোধা আকবর ছবির সুর ও সঙ্গীত পরিচালনা করেছেন এ. আর. রহমান। গীত লিখেছেন জাভেদ আখতার এবং কাসিফ। কাসিফ শুধু "খাজা মেরে খাজা" গানের গীত লিখেছেন। ২০০৮ সালের ৯ জানুয়ারি এই ছবির সঙ্গীত প্রকাশ করে সনি বিজিএম।

গানের তালিকা

পুরস্কার

তথ্যসূত্র

বহিঃসংযোগ
 

২০০৮-এর চলচ্চিত্র
২০০০-এর দশকের ঐতিহাসিক চলচ্চিত্র
২০০০-এর দশকের রোমাঞ্চকর চলচ্চিত্র
২০০০-এর দশকের জীবনীসংক্রান্ত চলচ্চিত্র
২০০০-এর দশকের যুদ্ধভিত্তিক চলচ্চিত্র
২০০০-এর দশকের মহাকাব্যিক চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় চলচ্চিত্র
ভারতীয় আন্তঃসম্পর্কীয় প্রণয়ধর্মী চলচ্চিত্র
ভারতীয় ঐতিহাসিক চলচ্চিত্র
ভারতীয় প্রণয়ধর্মী চলচ্চিত্র
ভারতীয় জীবনীসংক্রান্ত চলচ্চিত্র
ভারতীয় যুদ্ধভিত্তিক চলচ্চিত্র
ভারতীয় মহাকাব্যিক চলচ্চিত্র
আশুতোষ গোয়ারিকর পরিচালিত চলচ্চিত্র
এ. আর. রহমান সুরারোপিত চলচ্চিত্র
ইউটিভি মোশন পিকচার্সের চলচ্চিত্র
রাজস্থানের পটভূমিতে চলচ্চিত্র
শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
শ্রেষ্ঠ চলচ্চিত্র বিভাগে আইফা পুরস্কার বিজয়ী
শ্রেষ্ঠ চলচ্চিত্র বিভাগে স্ক্রিন পুরস্কার বিজয়ী
২০০০-এর দশকের সঙ্গীতধর্মী চলচ্চিত্র
২০০০-এর দশকের যুদ্ধভিত্তিক নাট্য চলচ্চিত্র
ভারতের পটভূমিতে চলচ্চিত্র
রাজস্থানে ধারণকৃত চলচ্চিত্র
চলচ্চিত্রে ভারতের ইতিহাস
ভারতীয় প্রণয়ধর্মী নাট্য চলচ্চিত্র
প্রেমের গল্প
উর্দু ভাষার ভারতীয় চলচ্চিত্র
ভারতীয় জীবনীসংক্রান্ত নাট্য চলচ্চিত্র
মুঘল সাম্রাজ্যের পটভূমিতে চলচ্চিত্র
জয়পুরে ধারণকৃত চলচ্চিত্র
জয়পুরের পটভূমিতে চলচ্চিত্র
ভারতে ধর্মীয় বিতর্ক
চলচ্চিত্রে ধর্মীয় বিতর্ক
ডিপ ইম্প্যাক্ট (মহাকাশযান)

ডিপ ইম্প্যাক্ট (ইংরেজি Deep Impact) নাসা কর্তৃক উৎক্ষেপিত একটি অনুসন্ধানী নভোযান। ১২ জানুয়ারি ২০০৫ সালে কেপ ক্যানাভেরাল এয়ারফোর্স স্টেশন থেকে এই নভোযানটি উৎক্ষেপন করা হয়েছিল। এই নভোযানটি তৈরী করা হয়েছিল টেম্পল ১ ধূমকেতুটির গঠন নির্ণয় করা জন্য। ৪ জুলাই ২০০৫ তারিখে ৫ টা ৫২ মিনিটে (ইউটিসি) নভোযানটির ইম্প্যাক্ট অংশটি ধূমকেতুটিতে আঘাত হানে। ডিপ ইম্প্যাক্ট ধূমকেতুটির নিউক্লিয়াস থেকে বিভিন্ন উপাদান সংগ্রহ করে ও বিশ্লেষণ করে। অভিযানের সময় সংগ্রীহিত ছবিতে দেখা যায় যে পূর্বে যা ধারণা করা হয়েছিল ধূমকেতুটিতে তার চেয়ে অনেক বেশি ধূলা ও বরফের উপস্থিতি আছে।

পূর্বে জিওটো আর স্টারডাস্টের মতো যে অভিযানগুলো পরিচালনা করা হয়েছিল সেখানে নভোযানগুলো ধূমকেতুর পাশ দিয়ে উড়ে গিয়েছিল মাত্র। ডিপ ইম্প্যাক্টই হল প্রথম অভিযান যেটি সরাসরি কোন ধূমকেতুর নিউক্লিয়াসে আঘাত করে তার ভিতরকার নমুনা বিশ্লেষণ করেছিল।

বৈজ্ঞানিক উদ্দেশ্য
ডিপ ইম্প্যাক্ট মিশনকে পরিকল্পনা করা হয়েছিল ধূমকেতু সম্পর্কে কিছু প্রশ্নের উত্তর পাওয়ার জন্য। বিজ্ঞানিরা জানতে চেয়েছিলেন ধূমকেতুর নিউক্লিয়াস আসলে কোন কোন জিনিস দ্বারা গঠিত। এবং ধূমকেতুর উৎপত্তি কোথায় ও কীভাবে হয়েছিল। ধূমকেতুর অন্তরগঠন ও বহিরগঠন সম্পর্কে কিছু প্রাথমিক ধারণা অর্জনের পর জ্যেতির্বিদরা আশা করেছিলেন যে ধূমকেতুর জন্ম ইতিহাসও জানতে পারবেন। মিশনটির প্রধান ছিলেন যুক্তরাষ্ট্রের মেরিল্যান্ড ইউনিভার্সিটির মাইকেল আ’হেয়ার্ণ।

দ্বিতীয় অভিযান
ডিপ ইম্প্যাক্ট ধূমকেতুটিতে যে গর্ত সৃষ্টি করেছিল তার ছবি খুব স্পষ্ট না হওয়ায় অভিযানের ফলাফল পুনরায় বিশ্লেষণ করার  জন্য ২০০৭ সালের ৩ জুলােই টেম্পল ১ (অথবা নেক্সট) মিশন অনুমোদন করা হয়। এই অভিযানে ব্যবহার করা হয় স্টারডাস্ট নামক একটি নভোযানকে। স্টারডাস্টকে এর আগে ২০০৪ সালে ওয়াইল্ড ২ ধূমকেতুকে পর্যবেক্ষণে ব্যবহার করা হয়েছিল। স্টারডাস্ট কে নতুন একটি কক্ষপথ পুনারায় স্থাপন করা হয়। ২০১১ সালের ১৫ ফেব্রুয়ারি নভোযানটি টেম্পল ১ এর ২০০ কিলোমটির কাছে যেয়ে তাকে পর্যবেক্ষণ করে। জ্যোর্তিবিজ্ঞানের ইতিহাসে এই প্রথম কোন ধূমকেতুকে দ্বিতীয়বার পর্যবেক্ষণ করা হল। স্টারডাস্টের পাঠানো ছবিতে দেখা যায় ডিপ ইম্প্যাক্ট ১৫০ মিটার চওড়া একটি গর্ত করেছিল। সেই গর্তের মধ্যে ধূলাবালির একটি স্তুপ দেখাতে পাওয়া গিয়েছিল। এই স্তুপটি তৈর হয়েছিল প্রথম সংঘর্ষের ফলে উৎক্ষেপিত ধূলাবালি  পুনরায় এর পৃষ্ঠে ফিরে গিয়ে।

তথ্যসূত্র 

মহাকাশযান
নাসা মহাকাশ সন্ধানী
ডিস্কভারি কর্মসূচি
অমৃতলাল সরকার

অমৃতলাল সরকার (১৮৮৯ - ৪ এপ্রিল, ১৯৭১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। অল্প বয়সেই বিপ্লবী অনুশীলন দলের সভ্য হন এবং লাঠি, ছোরা ও তরবারি পরিচালনায় পারদর্শী হয়ে ওঠেন। শ্রীহট্টের একটি আশ্রমের অধিবাসী স্ত্রী-পুরুষদের উপর পুলিসি অত্যাচারের প্রতিশোধ গ্রহণের জন্য এস.ডি.ও. গর্ডন সাহেবকে হত্যা প্রচেষ্টায় যোগেন্দ্রনাথ চক্রবর্তীর সহযোগী ছিলেন। এ ব্যাপারে আহত হলেও গ্রেপ্তার এড়াতে সক্ষম হন। মুক্তির পর সক্রিয় রাজনীতি থেকে অবসর নেন এবং নিজ অঞ্চলে হোমিওপ্যাথি চিকিৎসা করেন।

জন্ম ও শিক্ষা 
অমৃতলাল সরকারের জন্ম টাঙ্গাইল জেলার মির্জাপুর উপজেলার নাগরপাড়া গ্রামে। তার পিতার নাম মানিকচন্দ্র সরকার। তিনি ১৯২১ সালে জেল থেকে মুক্ত হবার পর বিবাহ করেন। মানিকগঞ্জ হাইস্কুলে পড়ার সময় অনুশীলন সমিতির সংস্পর্শে এসে ক্রমে বিপ্লবী রাজনীতির সাথে যুক্ত হন।

ছদ্মনাম 
অমৃতলাল সরকার অনুশীলন সমিতির নেতারূপে পরেশ, মহলানবীশ, নোরিয়া, জেনারেল ইত্যাদি ছদ্মনামে আত্মগোপন করে দলের কাজ পরিচালনা করতেন।

জেলজীবন 
অমৃতলাল সরকার অনেক দুঃসাহসিক কাজে যুক্ত থেকে ১৯১৬ সালের জুলাই মাসে পুলিসের হাতে ধরা পড়েন এবং ১২ জানুয়ারি ১৯১৭ তারিখ থেকে ৩ নং রেগুলেশনের বন্দি হন। বিভিন্ন জেলে বন্দি থেকে ১৯২১ সালে মুক্ত হন। ১৯২৩ সালে পুনরায় রেগুলেশন বন্দিরূপে সাড়ে চার বছর দক্ষিণ ভারতের জেলে কাটান। তিনি ব্রিটিশ রাজের জেলে মোট ১২ বৎসর বন্দি থাকেন এবং ৬০ মাস পলাতক জীবন অতিবাহিত করেন।

মৌলভীবাজার দুর্ঘটনা 
সিলেটের বর্তমান মৌলভীবাজার জেলার অরুণাচল জগৎসী আশ্রমে সাধুদের ওপর পুলিসের অত্যাচার হচ্ছিলো এবং এজন্য মহকুমা হাকিম গর্ডন সাহেব দায়ী ছিলেন। অনুশীলনের নেতারা গর্ডন সাহেবকে শাস্তি দেওয়ার জন্য যোগেন্দ্রনাথ চক্রবর্তী, তারাপ্রসন্ন বল, ও অমৃতলাল সরকারকে পাঠান। যোগেন্দ্রনাথ চক্রবর্তীর সাথে একটি বোমা ও পিস্তল ছিলো। কাটা তারের বেড়া পার হওয়ার সময় ঘোর অন্ধকার রাত্রে যোগেন্দ্র হোঁচট খেয়ে পড়ে যান। সঙ্গে সঙ্গে বোমা ফাটে এবং নিজ বোমায় যোগেন্দ্র নিহত এবং অপর দুজন আহত হন। যোগেন্দ্রের দেহ ঘটনাস্থলে পড়ে থাকে, অপর দুজন অতি কষ্টে দলের কর্মী লালমোহন দে'র সাহায্যে পলায়ন করে ঢাকায় আসতে সক্ষম হন। যোগেন্দ্রের দেহ শনাক্ত করার জন্য সরকার ১৫ হাজার টাকা পুরস্কার ঘোষণা করেছিল।

তথ্যসূত্র 

১৮৮৯-এ জন্ম
১৯৭১-এ মৃত্যু
পূর্ববঙ্গে জন্ম
অনুশীলন সমিতি
বাংলাদেশী বিপ্লবী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতীয় বিপ্লবী
পূর্ব বাংলা থেকে ভারতীয় স্বাধীনতা কর্মী
টাঙ্গাইল জেলার রাজনীতিবিদ
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
কানাইলাল ভট্টাচার্য

কানাইলাল ভট্টাচার্য (২২ আগস্ট ১৯০৯ - ২৭ জুলাই ১৯৩১) ছিলেন ভারতের ব্রিটিশবিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।

প্রাথমিক জীবন 
কানাইলাল ভট্টাচার্যের জন্ম পশ্চিমবঙ্গের দক্ষিণ চব্বিশ পরগনা জেলার মজিলপুরে। তার পিতার নাম নগেন্দ্রনাথ ভট্টাচার্য। মাতার নাম কাত্যায়নী দেবীI চার ভাইয়ের মধ্যে তিনি ছিলেন সেজো। দুই দাদা কলকাতায় সামান্য চাকরী করতেন। কানাইলাল সেখানে ইলেকট্রিকের কাজ শিখতেন এবং দাদার একটি মুদির দোকানেও বসতেন। দোকানে বসেই তিনি কয়েকটি স্বদেশী বই পড়েন। বালেশ্বরের যুদ্ধ, চট্টগ্রামের অস্ত্রাগার লুন্ঠন প্রভৃতি ঘটনা তাঁকে আলোড়িত করে। ১৯৩১ সালের প্রথম দিকে জয়নগর মজিলপুর ব্যায়াম সমিতির প্রথম বাৎসরিক প্রতিষ্ঠা দিবসের উৎসবে সভাপতির পদ অলংকৃত করেন সুভাষ চন্দ্র বসু। তাঁকে স্বেচ্ছাসেবকরা বর্ণাঢ্য কুচকাওয়াজ এর মাধ্যমে অভিবাদন জানায়। ওই কুচকাওয়াজে প্ল্যাটুন কমান্ডার হিসেবে অংশ নিয়েছিলেন কানাইলাল। ওই দিনই তিনি মন্মথ ঘোষ ও সুনীল চট্টোপাধ্যায় এর হাত ধরে স্বাধীনতা বিপ্লব আন্দোলনে যোগ দেন এবং পরের দিনই দীক্ষিত হন। তিনি বিপ্লবী সাতকড়ি বন্দ্যোপাধ্যায় এর মতো সুপরিচিত বিপ্লবীদের সংস্পর্শে আসেন। তিনি মজিলপুর জে এম ট্রেনিং স্কুলে পড়াশুনা করেন।

গার্লিক হত্যা 
কানাইলাল ভট্টাচার্য বিমল গুপ্ত ছদ্মনামে দীনেশ গুপ্ত ও রামকৃষ্ণ বিশ্বাসের ফাঁসির দণ্ডাদেশকারী বিচারক গার্লিককে ২৭ জুলাই, ১৯৩১ তারিখে আলিপুর জর্জ কোর্টের কক্ষের মধ্যেই ৩৮ বোরের কোল্ট জুপিটার রিভলভার থেকে গুলি চালিয়ে হত্যা করেন এবং সঙ্গে থাকা পটাশিয়ম সায়্নাইড মুখে ঢেলে নেন । উপস্থিত পুলিশের গুলিতে তার শরীর ঝাঁজরা হয়ে যায়। তার পকেটে একখণ্ড কাগজ পাওয়া যায়। তাতে লেখা ছিলো "ধ্বংস হও; দীনেশ গুপ্তকে ফাঁসি দেওয়ার পুরস্কার লও" ইতি ----- বিমল গুপ্ত। মেদিনীপুরের ডিস্ট্রিক্ট ম্যাজিস্ট্রেট পেডির হত্যার ব্যাপারে পুলিস বিমল দাশগুপ্তকে খুঁজে বেড়াচ্ছিল। তিনি ছদ্মনাম নিয়ে নিজ জীবনের বিনিময়ে বিমল দাশগুপ্তকে রক্ষা করার চেষ্টা করেন। পুলিস দীর্ঘদিন তার প্রকৃত পরিচয় উদ্ধার করতে পারেনি। এমনকি শনাক্তকরণের সময় কানাইলালের মহীয়সী মাতা কাত্যায়নী দেবীও তার দেহকে অস্বীকার করে বলেন "এ তার কানু নয়"। উল্লেখ্য এই ঘটনার আগের দিন অর্থাৎ ২৬ জুলাই ভোরে কসবা উত্তরপাড়ার বিল ধরে ডিঙ্গি চড়ে তপসিয়ায় ধাপার মাঠে এসে এক জঙ্গলে সুনীল চট্টোপাধ্যায়, জিতেন ঘোষ, প্রভাত ঘোষের উপস্থিতিতে টার্গেট প্র্যাকটিস করেন কানাইলাল | তার কিছুদিন আগেই তিনি টাইফয়েড থেকে উঠেছেন | নামহীন, পরিচয়হীন শহীদ হয়ে থেকে, অপর এক বিপ্লবীকে বাঁচিয়ে যাওয়ার এই চেষ্টা ইতিহাসে বিরল। কানাইলাল ভট্টাচার্য বেঙ্গল ভলেন্টিয়ার্স দলের সদস্য ছিলেন। তিনি বিপ্লবী নেতা সাতকড়ি বন্দ্যোপাধ্যায়ের কর্মী। সাতকড়িবাবুই তাকে একাজে পাঠান।

সম্মাননা 
এই দেশপ্রেমিকের স্মৃতিতে "আলীপুর বেকার রোড"-এর নাম পরিবর্তন করে "বিপ্লবী কানাইলাল ভট্টাচার্য সড়ক" নামকরণ করা হয়েছে। মজিলপুরের একটি রাস্তাও তার নামে নামকরণ করা হয়েছে। মজিলপুরের দত্ত বাজারে তার পূর্বপুরুষের বাড়ির কাছে তার একটি ব্রোঞ্জের মূর্তি রয়েছে।

তথ্যসূত্র 

১৯০৯-এ জন্ম
১৯৩১-এ মৃত্যু
পশ্চিমবঙ্গের বিপ্লবী
দক্ষিণ চব্বিশ পরগনা জেলার ব্যক্তি
পশ্চিমবঙ্গের ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ভারতীয় বিপ্লবী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় জাতীয়তাবাদ
খুনের দায়ে দোষী সাব্যস্ত ভারতীয়
জয়নগর মজিলপুরের ব্যক্তি